’Λαπαροσκοπική Αντιμετώπιση Επιφανειακής και Εν τω Βάθει Ενδομητρίωσης: Επίδραση στα Αναπαραγωγικά Αποτελέσματα
Creators: name: Γρηγοριάδης, Γεώργιος Αναστασίου
Publisher: name: Aristotle University of Thessaloniki
Year: 2024
Subjects: Ενδομητρίωση
Λαπαροσκόπηση
Υπογονιμότητα
Endometriosis
Laparoscopy
Infertility

description: Η Ελάχιστη- Ήπια Ενδομητρίωση (ΕΗΕ) καθώς και η Εν τω Βάθει Διηθητική Ενδομητρίωση (ΕΒΔΕ) επιδρούν αρνητικά στο αναπαραγωγικό αποτέλεσμα. Ο στόχος της παρούσας διπλωματικής εργασίας είναι η ανασκόπηση του ρόλου της λαπαροσκοπικής αντιμετώπισης της ΕΗΕ και ΕΒΔΕ στο αναπαραγωγικό αποτέλεσμα των ασθενών με αυτούς τους φαινότυπους ενδομητρίωσης. Αναφορικά με την ΕΗΕ, η λαπαροσκοπική αντιμετώπιση βελτιώνει τη γονιμότητα και αυξάνει τις πιθανότητες αυτόματης σύλληψης σε κατάλληλα επιλεγμένα περιστατικά. Ωστόσο, η λαπαροσκόπηση δεν συστήνεται ως ρουτίνα σε ασυμπτωματικές ασθενείς, με μοναδικό σκοπό τη διάγνωση και αντιμετώπιση πιθανά υπάρχουσας ενδομητρίωσης. Παρομοίως, η λαπαροσκοπική αντιμετώπιση της ΕΗΕ δεν συνιστάται ως ρουτίνα προ εξωσωματικής γονιμοποίησης, καθώς δεν υπάρχουν επαρκή, υψηλής ποιότητας δεδομένα ότι αυτή η προσέγγιση πλεονεκτεί. Μιας και, πιθανότατα, υπάρχει αλληλοεπικάλυψη μεταξύ περιστατικών ανεξήγητης υπογονιμότητας και ΕΗΕ, η ανάπτυξη αξιόπιστων, ευρέως διαθέσιμων, μη-επεμβατικών τεστ διάγνωσης της ΕΗΕ αναμένεται να αλλάξει σημαντικά την αντιμετώπιση περιστατικών που, τη δεδομένη χρονική στιγμή, κατατάσσονται στην ‘’ανεξήγητη υπογονιμότητα’’. Σε μια ετερογενή νόσο όπως η ενδομητρίωση, οι κλινικές αποφάσεις πρέπει να βασίζονται σε πληθώρα παραγόντων. Μελλοντικές μελέτες συνιστάται να επικεντρωθούν στην καταγραφή των αποτελεσμάτων των παρεμβάσεων για την ΕΗΕ στη γονιμότητα και τις μαιευτικές εκβάσεις των κυήσεων, διαχωρίζοντας μεταξύ των διαφορετικών σταδίων και φαινοτύπων της νόσου. Αναφορικά με την ΕΒΔΕ, η χειρουργική αντιμετώπιση φαίνεται να αυξάνει τις πιθανότητες αυτόματης σύλληψης, σε κατάλληλα επιλεγμένα περιστατικά που επιθυμούν εγκυμοσύνη. Η χειρουργική οδός συστήνεται σε συμπτωματικές ασθενείς με επιθυμία για εγκυμοσύνη. Περιορισμένα δεδομένα από υπογόνιμες ασθενείς καταδεικνύουν πως τα αναπαραγωγικά αποτελέσματα δε φαίνεται να διαφέρουν σημαντικά από εκείνα ασθενών χωρίς διεγνωσμένη υπογονιμότητα. Η χειρουργική αντιμετώπιση της ΕΒΔΕ είναι περίπλοκη και εγκυμονεί κινδύνους σοβαρών επιπλοκών, συνεπώς, πρέπει να πραγματοποιείται σε εξειδικευμένα κέντρα. Τέτοιες επιπλοκές, όμως, ενδέχεται να μην έχουν σημαντική αρνητική επίδραση στο αναπαραγωγικό αποτέλεσμα, σύμφωνα με τα περιορισμένα διαθέσιμα δεδομένα. Όσον αφορά τη μαιευτική έκβαση των αυτόματων συλλήψεων μετά από χειρουργείο για ΕΒΔΕ, τα δεδομένα είναι πολύ περιορισμένα. Σε ασυμπτωματικές, υπογόνιμες ασθενείς, η επιλογή ανάμεσα στην χειρουργική οδό ή την υποβοηθούμενη αναπαραγωγή παραμένει ανοικτή, μέχρι να καταστούν διαθέσιμα τα αποτελέσματα τυχαιοποιημένων μελετών, οι οποίες βρίσκονται εν εξελίξει.
description: Minimal-Mild Endometriosis (MME) and Deep Endometriosis (DE) both have a negative impact on fertility outcomes. The aim of this thesis is to review the role of laparoscopic management of MME and DE in the reproductive outcomes of patients with these endometriosis phenotypes. Regarding MME, laparoscopic management enhances fecundity and increases the chances of spontaneous conception in appropriately selected cases. However, laparoscopy cannot be routinely recommended in asymptomatic patients with the sole purpose of diagnosing and treating potentially present MME. Equally, the laparoscopic management of MME cannot be routinely recommended prior to in vitro fertilisation (IVF) attempts, due to the lack of robust evidence of benefit. Because an overlap between unexplained infertility and MME cases likely exists, the development of reliable, widely available, non-invasive tests for the diagnosis of MME may revolutionise the management of cases currently classified as unexplained infertility. In a disease as diverse as endometriosis, management decisions should be based on a multitude of factors. Future studies should focus on reporting the outcomes of interventions for MME on fertility and obstetric outcomes, clearly differentiating between disease stages and phenotypes. With regards to DE, surgical treatment appears to increase chances of spontaneous conception in appropriately selected patients wishing to conceive. The surgical approach should be favoured in symptomatic patients with pregnancy intention. Limited data from infertile patients suggest that outcomes may not differ from patients without known infertility. Complex DE surgery carries risks of serious complications, therefore, it should be performed in expert centres. Such complications may, however, not have a significant negative impact on fertility outcomes, according to limited evidence. Data on obstetric outcomes of spontaneous conceptions after DE surgery are too scarce. In asymptomatic, infertile patients the debate between primary surgery or Artificial Reproductive Technology is ongoing, until randomized studies report their results.